section_heading: Hrvatski malonogometni kup
paragraph_text: Nakon tri uzastopna osvajanja Županijskog kupa, Futsal Dinamo je od sezone 2017./18. krenuo iz prvog kola nacionalnog kupa. U prvom kolu Dinamo je teškom mukom svladao Murter u gostima 5:3, da bi u drugom razbio Alumnus 9:1 i plasirao se na Final Four koji se igrao u Našicama. Iako je Dinamo na završni turnir ušao kao jedan od favorita za trofej, u polufinalu je Vrgorac bio bolji s neočekivano visokih 5:1 i izbacio Dinamo iz natjecanja.